চট্টগ্রাম ইপিজেড’এর পেছন থেকে দক্ষিণ কাট্টলির রাশমনি ঘাট পর্যন্ত উপকূলের প্রায় ৬ কিলোমিটার জুড়ে নির্মিত হবে বে টার্মিনাল। জাহাজ চলাচলের জন্য জোয়ারের প্রয়োজন হবে না। অর্থাৎ রাতদিন যাওয়া আসা করতে পারবে জাহাজ। বর্তমানে ৯.৫ মিটারের বেশি গভীরতা নিয়ে জাহাজ জেটিতে আসতে পারে না। বে টার্মিনাল হলে ১৪ মিটার গভীরতার জাহাজ অনায়াসে ভিড়তে পারবে। বর্তমানে সর্বোচ্চ ১৯টি জাহাজ বার্থিং নিতে পারে। বে টার্মিনালে একই সময়ে বার্থিং নিতে পারবে ৩৫টি জাহাজ। বে টার্মিনালের অপারেশনাল এরিয়া হবে বর্তমান সুবিধার ৬ গুণ বেশি। এ দিকে মিরসরাইতে একটি জেটি নির্মাণের সম্ভাব্যতা সমীক্ষা পরিচালনার জন্য ডেনমার্কভিত্তিক পরামর্শক প্রতিষ্ঠান রেমবলকে নিয়োজিত করেছে চট্রগ্রাম বন্দর কর্তৃপক্ষ।